[{"text_idx": "#000000", "text": "29. ma\u0308rtsi o\u0303htul lendasime Oslost Tallinna - kevadine suusamatk sai la\u0308bi.31. ma\u0308rtsil ka\u0308isin No\u0303mme lumepargis uusi suuski testimas. Lund oli ku\u0308lluses. Suusad... ja saapad.. hmm. Facebooki \"Murdmaahuntide\" grupis inimesed aina suusatavad, lund on ku\u0308llalt. Veel 11. aprillil on No\u0303mmel suusarajad olemas."}, {"text_idx": "#000001", "text": "Vo\u0303tsin maasikurattalt naastrehvid alt to\u0303in \"suvise linnaratta\" keldrist va\u0308lja.2. aprillil ka\u0308isin Kodasoo metsas singlitel so\u0303itmas. Osad teed olid puha lumes ja ja\u0308a\u0308s. 6. aprillil ka\u0308isin Ma\u0308nniku-Raku metsas. Seal ka lumi.7. aprillil ka\u0308isin Purtses. Merea\u0308a\u0308r oli ja\u0308a\u0308tu\u0308kke ta\u0308is.9. aprillil so\u0303idan oma linnarattaga maanteid pidi 100 km. Raske ja vastik :(Purtses so\u0303itsime su\u0308staga kevadise suurvee peal. Lu\u0308ganuse kirikust mereni. U\u0308htlane langus, ka\u0308restikud, aga ootamatult lihtne oli so\u0303ita. Kivid vee all, mine vaid otse peale ja u\u0308le. Olin u\u0308sna kindel enda u\u0308mberminekus, aga ei, isegi sellist ohtu ei tekkinud. Ha\u0308vitasin a\u0308ra oma Atomicu uisusuusad. Ostetud kasutatuna 2012. jaanuaris. So\u0303itsin nendega 13 hooaega. Need suusad on minu ko\u0303ige, ko\u0303ige parem spordivarustuse ost u\u0308le ko\u0303ikide aegade. Nad avasid mu silmad mitte ainult uisustiilis so\u0303itmise, vaid u\u0308ldse tehniliselt korrektse suusatamise mo\u0303ttes. Suusatamine muutus nu\u0308hkimisest mo\u0303nuks. (Marini ratta ost oli sarnane murrang - see tekitas mus plahvatusega arusaama, et jalgrattaso\u0303it on nauding.) Aga nu\u0308u\u0308d olid nad seest nii pudedad, et klambreid neile kinnitada enam ei saanud. Aita\u0308h!"}, {"text_idx": "#000002", "text": "11. aprillil tuli Tallinna 20 kraadi sooja. Ka\u0308isime poistega so\u0303itmas, olin lu\u0308hikeste varrukatega.Pa\u0308rast sattusin veel o-pa\u0308evakule. Mo\u0303nusa ilma to\u0303ttu oli rahvast va\u0308ga palju ja pea ko\u0303ik kaardid la\u0308bi mu\u0308u\u0308dud. Alo sai uue ratta - Merida Crossway. Sisuliselt sama mis Katil, ja umbes sama mis Iidal praegu ja minul varem. Mu vana ratas - Merida - on aga a\u0308ra anda. Mo\u0303neti logu, ka\u0308iguvahetus on pirtsakas ja minu 100 kg all vo\u0303ib ratas kriuksuda. Aga muidu so\u0303idab. Tahad? So\u0303ber tahab? Ostetud 2008, amordi asemel on ko\u0303va kahvel. Tarberatas.Uued suusad, saapad ja kepid. Fischer N66 skin,Black Diamond Expedition 3,Alfa backcountry sidemetega saapad. KodasooKodasooTee Raku ja\u0308rve taga.Mootorratas on siin peremees, jalgrattur vaene ku\u0308laline.Raudalu mets, jalgrattasinglid.Raudalu suur ra\u0308ndrahn (ilma nimeta tee a\u0308a\u0308res)Purtse randHead aega, armsad so\u0303brad.Teist oli mulle palju-palju ro\u0303o\u0303mu!"}, {"text_idx": "#000004", "text": "Mo\u0303ned inimesed on ikka va\u0308heno\u0303udlikud - lumi sulab a\u0308ra ja kohe on suvi :)Minul siin on lihtsalt natukene va\u0308hem ku\u0308lm..."}, {"text_idx": "#000005", "text": "No eile lajatas to\u0303siselt palava ilmaga. Vaatasin, et La\u0308a\u0308ne-Eestis oli jahedam kui Tallinnas."}, {"text_idx": "#000006", "text": "Ma olin Tartus. Siit la\u0308ksin 9 paiku villases mantlis, mu\u0308ts ja sall, dressikas all.Tartus oli varjus 16C, pooled riided loopisin autosse ja tsillisin linnas, mantliho\u0303lmad vallale. Ja siis tuli paduvihm ja me olime just so\u0308o\u0308mast naasmas. Tagasiteel ka 2x padukat, nii et kojamehed ei jaksanud vett a\u0308ra lu\u0308kata.Kodus pa\u0308ike ja ei tilkagi vihma, tolm und praht. Va\u0308rskendus oleks kulunud marjaks."}, {"text_idx": "#000007", "text": "No ma u\u0308tlesin, va\u0308heno\u0303udlikud. 20 kraadi pole mingi soe ilm :D (okei, aprilli kohta pole paha, aga ikkagi)."}, {"text_idx": "#000009", "text": "Ka\u0308isin ka see talv paar korda... mm, suuskadel ko\u0303ndimas, koperdamas? Ja tekkis ku\u0308simus, et kus ko\u0303ik suusatama on o\u0303ppinud? Koolis? Ma ei suutnud guugeldades leida mitte mingeid kursuseid, v.a need tasuta sada suusatundi, kus ta\u0308iskasvanud said tund aega o\u0303petust to\u0308o\u0308pa\u0308eval kell 11 (ilmselgelt ei saanud minna). Kas sa, Kaur, tead tulevaks hooajaks soovitada, kust otsida abi?:("}, {"text_idx": "#000010", "text": "Kes kus. Mo\u0303ned - koolis, mo\u0303ned - vanematelt. Mo\u0303nede muude spordialade trennid o\u0303petavad talvel suusatamist.Mina ise sattusin 40+ vanuses CFC suusatrenni. Selliseid gruppe on veel, Tartus na\u0308iteks Suusahullud. abi:0) Mo\u0303tle va\u0308lja, mida sa tahad. Klassikastiil? Uisk? Mo\u0303lemad? Kas sul kodukohas on selleks rajad? Kas sul on varustus? Kui ei, siis kust sa selle saad? So\u0303bra vanad suusad on hea algus ta\u0308itsa. 1) Sirvi la\u0308bi mo\u0303ni raamat. \"Hea suusao\u0303pik\" - Kirvesniemi etc - na\u0308iteks.2) Youtubes on miljon videot ja videot. Veikko Ta\u0308a\u0308ri suusapa\u0308evikud, ERR on teinud suusao\u0303ppe saate-sarju, siis SEB spordiklubil on pa\u0308devad videod.3) Kui elad Tallinnas v Tartus, mine trenni.Inglisekeelsed suusao\u0303ppe videod on ko\u0303ik kra\u0308pp. Hoidu, a\u0308ra vaata, need ajavad mo\u0303tteviisi ta\u0308iesti valeks.Aga ko\u0303ige lihtsam: Vo\u0303ta mo\u0303ni so\u0303ber, kes na\u0308itab sulle po\u0303hilised tasakaalu-asjad ka\u0308tte. Vaatab su varustuse u\u0308le. Na\u0308itab mo\u0303ned harjutused. Ja kellega koos so\u0303itmas ka\u0308ia.Kui elad Tallinnas, siis ma vo\u0303in vabalt rajale kaasa tulla ja oma ebapedagoogi vo\u0303imeid demoda. email , telefon 5058952."}, {"text_idx": "#000011", "text": "Talv sai meilgi va\u0308ga a\u0308kki la\u0308bi, alles 30 ma\u0308rtsil lasin liugu ma\u0308est alla, lund oli ku\u0308ll ja veel. Eile ka\u0308isin esimest korda (vo\u0303i oli teist) sel kevadel lu\u0308hkarite ja sa\u0308rgiva\u0308el jooksmas, ta\u0308na istun aias ja pa\u0308evitan la\u0308paka taga toksides, homme a\u0308hvardati +28C. Ja siis ja\u0308lle tagasi normaalse 10 kraadi peale, ongi parem joosta. Su\u0308sta ja kanuud pole veel va\u0308lja vo\u0303tnud, rattaga vaid u\u0308he so\u0303idu seni teinud, aga ku\u0308ll jo\u0303uab kui aiato\u0308o\u0308dega u\u0308hele poole saan.Tallinna (Mustama\u0308e) koolides vanasti (70-dad) olid talvel kehka ajal suusatunnid. Need ku\u0308ll rohkem distantsi ja aja peale so\u0303itmiseks. Suusatamisoskusega oli nagu lugemisega, eeldati lastel ise kaasa tulevat. Tol ajal muidugi vaid u\u0308hte sorti puusuusad. Kas ta\u0308napa\u0308eval koolis suusatunde pole, vist peaks ku\u0308sima kas kehalist kasvatust on? Samas iga oskust tasub o\u0303ppida asjatundjate ka\u0308est, oluliselt efektiivsem kui iseo\u0303ppimine. Ra\u0308a\u0308gib kodanik, kes ko\u0303ik oskused iseo\u0303ppimise teel va\u0308ga vaevaliselt omanud. Ainsaks plussiks, et ise o\u0303ppides ei la\u0308he meelest :D"}, {"text_idx": "#000012", "text": "Niipalju kui ma koolide suusatunde na\u0308inud olen (Pirital ja No\u0303mmel), ei O\u0303PITA neis midagi. Lapsed aetakse metsa ringile. La\u0308bi seda kuidas tahad, vo\u0303ta suusad a\u0308ra ja ko\u0303nni, kellegi asi ei ole. O\u0303petaja on koos nendega, kes U\u0308LDSE hakkama ei saa - suusasaabaste no\u0308o\u0308ride sidumisest alates. Ma ei ole na\u0308inud u\u0308htegi kooli suusa TUNDI, mis annaks pa\u0308riselt tunni mo\u0303o\u0303du va\u0308lja.Vo\u0303ib-olla maakoolides on asi parem."}, {"text_idx": "#000013", "text": "Oh teid teie parandamatu optimismiga :)Nii vo\u0303i naa on mu u\u0308mber hulk inimesi, kes so\u0303idavad murdmaad va\u0308ga ha\u0308sti. Kuidagi on nad siia ilma tekkinud."}, {"text_idx": "#000014", "text": "Survival bias. Halbu suusatajaid on va\u0308ga, va\u0308ga palju rohkem, lihtsalt nad ei ra\u0308a\u0308gi."}, {"text_idx": "#000015", "text": "Mina o\u0303ppisin suusatama samamoodi nagu ujuma: vaatasin, kuidas oskajad ees tegid ja tegin ja\u0308rele. Ilmselt olen ma va\u0308hemuses sellise o\u0303ppimisviisiga."}]